Asia C‑613/12

Helm Düngemittel GmbH

vastaan

Hauptzollamt Krefeld

(Finanzgericht Düsseldorfin esittämä ennakkoratkaisupyyntö)

”Ennakkoratkaisupyyntö — Tulliliitto ja yhteinen tullitariffi — Egyptin kanssa tehty Euro Välimeri-sopimus — Pöytäkirjassa N:o 4 oleva 20 artikla — Alkuperäselvitys — EUR.1-tavaratodistus — Korvaava EUR.1-tavaratodistus, joka on annettu silloin, kun tavara ei ole enää todistuksen antaneen tulliviranomaisen valvonnassa — Kieltäytyminen soveltamasta etuusjärjestelmää”

Tiivistelmä – Unionin tuomioistuimen tuomio (kolmas jaosto) 6.2.2014

Kansainväliset sopimukset – EY:n ja Egyptin välinen Euro–Välimeri-assosiaatiosopimus – Egyptistä peräisin oleviin tuotteisiin sovellettava tullietuusjärjestelmä – Vientimaan viranomaisten antamalla EUR.1-todistuksella esitetty alkuperäselvitys – Tavaran jakaminen sen saapuessa ensimmäiseen jäsenvaltioon osan siitä lähettämiseksi toiseen jäsenvaltioon – Ensimmäisen jäsenvaltion tulliviranomaisten tavaran toiseen jäsenvaltioon lähetetyn osan osalta antama korvaava tavaratodistus – Edellytykset

(EY:n ja Egyptin välisen Euro–Välimeri-assosiaatiosopimuksen pöytäkirjassa N:o 4 oleva 20 artikla)

Euroopan yhteisöjen ja niiden jäsenvaltioiden sekä Egyptin arabitasavallan välistä assosiaation perustavaa Euro–Välimeri-sopimusta, joka on hyväksytty päätöksellä 2004/635, on tulkittava siten, että kyseisellä sopimuksella käyttöön otetussa tullietuusjärjestelmässä tarkoitettu tavaran egyptiläinen alkuperä voidaan näyttää toteen myös silloin, kun tavara on jaettu sen saapuessa ensimmäiseen jäsenvaltioon osan siitä lähettämiseksi toiseen jäsenvaltioon ja kun ensimmäisen jäsenvaltion tulliviranomaisten kyseisen tavaran toiseen jäsenvaltioon lähetetyn osan osalta antama korvaava EUR.1-tavaratodistus ei täytä käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä koskevassa mainitun sopimuksen pöytäkirjassa N:o 4, sellaisena kuin se on muutettuna EU–Egypti-assosiaationeuvoston päätöksellä N:o 1/2006, olevassa 20 artiklassa määrättyjä edellytyksiä tällaisen todistuksen antamiselle.

Tällaisen näytön esittäminen edellyttää kuitenkin, että yhtäältä Egyptistä alun perin tuodun tavaran etuuskohteluun oikeuttava alkuperä osoitetaan Egyptin tulliviranomaisten kyseisen pöytäkirjan mukaisesti antamalla EUR1-tavaratodistuksella ja että toisaalta maahantuoja näyttää toteen, että ensimmäisessä jäsenvaltiossa jaetun tavaran osa, joka on lähetetty toiseen jäsenvaltioon, vastaa Egyptistä ensimmäiseen jäsenvaltioon tuodun tavaran osaa. Kansallisen tuomioistuimen on tarkistettava, täyttyvätkö nämä edellytykset pääasiassa.

(ks. 40 ja 41 kohta sekä tuomiolauselma)

Asia C‑613/12

Helm Düngemittel GmbH

vastaan

Hauptzollamt Krefeld

(Finanzgericht Düsseldorfin esittämä ennakkoratkaisupyyntö)

”Ennakkoratkaisupyyntö — Tulliliitto ja yhteinen tullitariffi — Egyptin kanssa tehty Euro Välimeri-sopimus — Pöytäkirjassa N:o 4 oleva 20 artikla — Alkuperäselvitys — EUR.1-tavaratodistus — Korvaava EUR.1-tavaratodistus, joka on annettu silloin, kun tavara ei ole enää todistuksen antaneen tulliviranomaisen valvonnassa — Kieltäytyminen soveltamasta etuusjärjestelmää”

Tiivistelmä – Unionin tuomioistuimen tuomio (kolmas jaosto) 6.2.2014

Kansainväliset sopimukset — EY:n ja Egyptin välinen Euro–Välimeri-assosiaatiosopimus — Egyptistä peräisin oleviin tuotteisiin sovellettava tullietuusjärjestelmä — Vientimaan viranomaisten antamalla EUR.1-todistuksella esitetty alkuperäselvitys — Tavaran jakaminen sen saapuessa ensimmäiseen jäsenvaltioon osan siitä lähettämiseksi toiseen jäsenvaltioon — Ensimmäisen jäsenvaltion tulliviranomaisten tavaran toiseen jäsenvaltioon lähetetyn osan osalta antama korvaava tavaratodistus — Edellytykset

(EY:n ja Egyptin välisen Euro–Välimeri-assosiaatiosopimuksen pöytäkirjassa N:o 4 oleva 20 artikla)

Euroopan yhteisöjen ja niiden jäsenvaltioiden sekä Egyptin arabitasavallan välistä assosiaation perustavaa Euro–Välimeri-sopimusta, joka on hyväksytty päätöksellä 2004/635, on tulkittava siten, että kyseisellä sopimuksella käyttöön otetussa tullietuusjärjestelmässä tarkoitettu tavaran egyptiläinen alkuperä voidaan näyttää toteen myös silloin, kun tavara on jaettu sen saapuessa ensimmäiseen jäsenvaltioon osan siitä lähettämiseksi toiseen jäsenvaltioon ja kun ensimmäisen jäsenvaltion tulliviranomaisten kyseisen tavaran toiseen jäsenvaltioon lähetetyn osan osalta antama korvaava EUR.1-tavaratodistus ei täytä käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä koskevassa mainitun sopimuksen pöytäkirjassa N:o 4, sellaisena kuin se on muutettuna EU–Egypti-assosiaationeuvoston päätöksellä N:o 1/2006, olevassa 20 artiklassa määrättyjä edellytyksiä tällaisen todistuksen antamiselle.

Tällaisen näytön esittäminen edellyttää kuitenkin, että yhtäältä Egyptistä alun perin tuodun tavaran etuuskohteluun oikeuttava alkuperä osoitetaan Egyptin tulliviranomaisten kyseisen pöytäkirjan mukaisesti antamalla EUR1-tavaratodistuksella ja että toisaalta maahantuoja näyttää toteen, että ensimmäisessä jäsenvaltiossa jaetun tavaran osa, joka on lähetetty toiseen jäsenvaltioon, vastaa Egyptistä ensimmäiseen jäsenvaltioon tuodun tavaran osaa. Kansallisen tuomioistuimen on tarkistettava, täyttyvätkö nämä edellytykset pääasiassa.

(ks. 40 ja 41 kohta sekä tuomiolauselma)